Kollár, Boris, predseda NR SR (2021-02-24):
Pán poslanec, tak ste rozčúlený, že či vám netreba podať nejaké lieky, lebo tak ste sa rozohnili. Ja si myslím, že by sme to mohli trošku upokojiť, a ja by som vám rád odpovedal. Viete, skrátené legislatívne konanie. Sú tu niektoré politické strany, ktoré boli predtým v opozícii a teraz sú v koalícii a zásadne boli vždy proti skrátenému, vždy hlasovali proti. Ja som tiež v opozícii bol, predtým ste tu neboli štyri roky, ale som sa vždycky zdržiaval. Lebo sú niekedy situácie, kedy proste je to nevyhnutné. Prečo tunák sedí pán minister? Lebo patrí mu to do rezortu, a preto to predložil. Nebola to jeho chyba, ktorý, ktorý teraz zákon on opravuje. Nebolo to z dielne pera pána ministra. Zbytočne mu skáčete po hlave a kričíte tuná naňho, lebo on tento zákon nemusí opravovať sám po sebe, to je prvá vec, áno? Druhá vec je, prečo sme to dali do skráteného, preto lebo ten zákon je chybný a nastala by škoda na štáte, finančná škoda. A toto nám umožňuje použiť skrátené legislatívne konanie. Teraz by som chcel odpovedať na nejakú demagógiu pána Petra Pellegriniho. Pán Pellegrini, je to krásne od vás počúvať, jak tunák hovoríte, bičovať po chrbte tých chudákov. Chcete mi povedať, že zákon sa nemá platiť, predpisy sa nemajú dodržiavať, alebo čo nám tuná chcete nahovoriť? Ak skutočne, vy už prekračujete všetky hranice populizmu a demagógie. Niekedy sa to už nedá ani počúvať, pán Pellegrini. Fakt je mi to veľmi ľúto, lebo fantasticky ste začali. Ja som si povedal, že tak je to, je to fakt lepšie jak ten Fico, a začínate ho predbiehať, pri všetkej úcte. A dovoľte mi, a teraz vás nie sprosto hejtujem, ale, pán Pellegrini, veď vy ste boli v strane SMER, veď vy ste prijali ten strašný, strašný návrh zákona o tom mýte. Vy ste prijali tú, vy ste podpísali, za vašej vlády ste podpísali. Nehrajte na HLAS, vy ste boli SMER dvadsať rokov, vy ste podpísali tunák nevýhodnú zmluvu so SkyTollom, ktorá tunák okráda tento národ. A potom preto tí chudáci to musia, takéto veľké nálepky, platiť. Preto lebo keby ste, táto zmluva nebola, taká lumpárna sa tam neurobila, že 50 % sa z toho bere do súkromných rúk, do súkromných vrecák, tak tie nálepky mohli byť iba polovičné, pán Pellegrini. A to bolo za vás prijaté. Takže teraz sa tunák neoháňajte tým chudákom, čo teraz im bijeme po chrbte. A nechcite od ministra dopravy, aby to nevymáhal, pre boha živého, však ten zákon musí platiť! Každý si to musí zaplatiť. Keď raz niekto má auto, musí mať tú nálepku, musí si to zaplatiť, aj ja si to musím. A preto som pevne presvedčený a chcem vás požiadať, my prinesieme ešte pred letom zákon o exekučnej amnestii, kde chceme tých chudákov, ktorých ten štát bil po tom chrbte, keď im dovolil, tým exekútorom, naváľať také poplatky, že z nejakej nezmyselnej známky, zo 100 euro dneska musí platiť 4-tisíc, tak potom vás poprosím, aby ste za to zahlasovali, aby sme tuná nebili tých ľudí, tých chudákov po tých chrbtoch. Nech si len zaplatí tú podstatu, ktorú urobil, tú dlžobu, ale tých 4-tisíc mu musíme pomôcť ako štát. Toto vidím ako pomoc pre tých ľudí, ktorí sú dnes naozaj nivočení tou krízou, tým, stratou zamestnania a tak ďalej. To máte absolútnu pravdu. Ale nemôžeme tunák populisticky z toho vybíjať kapitál a hovoriť, no, minister chce, aby sa platili známky. No tak, prepáčte mi to, ale minister to musí chcieť. Keby práveže to nechcel, vtedy by ste sa mohli postaviť a povedať, že prekročil právomoc verejného činiteľa, že nehospodárne nakladá s prostriedkami štátu alebo že nejakým spôsobom porušuje zákon. Ale v tomto prípade robí len to, čo musí robiť. A toto ešte zneužiť, súc k tomu, že keď si spomenieme, že vaša strana podpísala tento nehorázny kontrakt, kde vo všetkých iných krajinách berú 10, 12, o 19 %, vy ste dali 50 % za vás, keď ste vládli, 50 %! Tí ľudia by možno aj to zaplatili, keby to mali v polovičnej cene, ale vďaka vám to nemajú v polovičnej cene. Na to netreba nikdy zabúdať. Takže keď raz dáš facku, očakávaj, že sa ti z druhej strany môže vrátiť. A teraz k tomuto, keď sa tuná bavíte o tom, v rámci toho COVID-u. Áno, boli by sme radi, keby sme tu sedieť nemuseli. Boli by sme radi, keby sme sa mohli aj ako poslanci dať zaočkovať, pozrite sa, koľko chýba. Zajtra ideme ďalšiemu poslancovi na pohreb, čo mi je veľmi, veľmi ľúto. Čiže áno, nemali by sme tie, tie, teda to plénum a to zasadnutie naťahovať. Pán poslanec, ale, Suja, teraz k vám zase sa obrátim, tak potom prečo vy dávate návrhy? Však počkajte, kým skončí COVID a potom začnite ako vy ako strana dávať návrhy, no však aj tým sa zdržiava, aj tým tu musíme sedieť, viete. Čiže keď ideme merať tým metrom, tak poďme jedným. Ja sa vám za tie skrátené legislatívne konania ospravedlňujem, lebo som vždy bol proti nim, ale nikdy som nebol taký farizej, keď si naštudujete spätne moje hlasovania, zdržiaval som sa, preto lebo som vedel, že občas sa to môže stať. Občas sa to môže stať. A občas, raz sa môže stať, že budem v koalícii a budem to potrebovať, tento inštitút, použiť a potom by som asi to dosť ťažko sám so sebou sa vysporiadaval. Čiže ja som sa zdržiaval, ale preto, lebo bolo mi jasné, že to je nesprávne, ale sú niektoré momenty, kedy ten, tá vláda to potrebuje prijať. Toto tu je dnes človek, ktorý nie preto, že by to pokazil, ten návrh zákona, len ho opravuje. Tak mu budeme teraz skákať po hlave. A teraz poďme k tým bytom. Pán Suja, vy ste stavali niekedy dom? (Reakcia z pléna.) Áno, koľko ste čakali na stavebné povolenie? Povedzte mi pravdu. (Reakcia z pléna.) Dobre. Ja čakám napríklad na stavbu rodinného domu už dva a pol roka. Dva a pol roka. (Reakcia z pléna.) Nie, je v súlade. Dva a pol roka. Len vám chcem povedať odpoveď na tých 24-tisíc bytov, koľko postavil tých bytov pán minister. Teraz máme pripravený nový zákon, však už sa o tom diskutuje verejne, o stavebnom konaní. Toto veľmi urýchli tieto stavebné konania. A verte tomu, že do dvoch mesiacov spustíme aj do MPK aj ten návrh zákona, aby sme mohli začať stavať tie štátne nájomné byty. Spustíme to, otvoríme to. A potom je to na veľkých developeroch, ako rýchlo to stihnú postaviť. Pán minister dopravy to stavať nebude. Ani jeden byt nepostaví pán minister dopravy. To majú na starosti samosprávy, súkromníci cez ŠFRB, ale zároveň na pánovi ministrovi je to, aby spustil ten legislatívny proces, aby sme tunák dotiahli tých investorov, ktorí budú buď stavať, alebo vykupovať tieto nájomné byty. Potom za jasných licencovaných podmienok zo strany štátu budú musieť garantovať ten nízky nájom, ktorý sme sľúbili ľuďom. Týmto spôsobom to bude financované. Štát nebude na to doplácať ani jedným eurom, nebude do toho dávať žiadne svoje prostriedky. Väčšinou to budú zahraničné dôchodkové fondy alebo veľké, veľké spoločnosti, ktoré sa zaoberajú takýmto dlhodobým 20-, 30-, 40-ročným investovaním, kde im stačí dve-tri percentá ročného výnosu a vtedy vychádza, že môžu dovoliť si kúpiť celý slovenský trh za 2 800 euro meter štvorcový. To znamená, že oni dôjdu na trh, budú mať licenciu a budú skupovať všetky byty alebo všetky developerské projekty, kde tí dotyční stavební podnikatelia, developeri sú ochotní za 2 800 predať. Keď niekto stavia, vie dobre, že za 2 800, aj za 2 000 sa dá postaviť meter štvorcový. Čiže tam bude dosť veľká vata na to, aby to tomu developerovi alebo tomu veľkému investorovi predali. Štát bude mať akurát dosah na ten kmeň tých nájomcov a bude garantovať, že tie nájmy budú v tých sumách, ako som to pred voľbami sľúbil. Verte tomu, že ja si veľmi dám záležať na tom, aby sme tie naše predvolebné sľuby splnili. Hovoril som o tom, že napravíme skrivodlivosť na ženách ´57 – ´63, spravili sme to. Hovoril som, že zrušíme doplatky za lieky, teraz sme to v pléne schválili. Ja vám aj ďakujem, všetkým vám opozičným poslancom, že ste za to zahlasovali. Ja si to veľmi vážim. A jak viem sa ozvať na kritiku, tak sa viem ozvať a poďakovať všetkým, lebo nie je to samozrejmé a, samozrejme, že je to ďaleko lepšie, keď to prejde konsenzom v rámci pléna celého. Takže vám ešte raz za to ďakujem. Rovnako vás vyzývam a vás žiadam o podporu pri týchto projektoch, pri exekučnej amnestii, ktorú teraz pripravujeme, aby sme naozaj, ako povedal pán Pellegrini, tých ľudí tým bičom po tom chrbte nemlátili. Ale každý, musí tu platiť nejaká elementárna spravodlivosť. Keď máš auto, tak nemôžeme sa tváriť, že nemusíš zaplatiť nálepku, lebo ťa nebudeme teraz v tejto ťažkej, v tomto čase bičovať. Však potom nemusíš chodiť na červenú, môžeš chodiť len, teda nemusíš stáť na červenú, môžeš na ňu jazdiť. Potom nemusíš hocičo iné dodržiavať. Však to proste nejde! Keď sme tunák poslanci, tak by sme si tieto veci mali ctiť a nemali toto zneužívať a otáčať to na jednoduchý populizmus. To je proste, to je proste tak. Raz ten zákon platí a tie známky sa musia platiť. Ale som za to, dajme polovičné ceny. Zrušme konečne ten SkyToll, však na tom všetko robíme, tuná môžete sa spýtať pána ministra, máte ho tu, aby sme dodržali lepšie podmienky, aby sme nemali 50 % do súkromných vrecák, ale možno len 19 % a potom môžeme dať nižšie ten, nižšie tie nálepky. A potom tí ľudia nebudú tak bičovaní po tom chrbte, samozrejme. Ale raz keď to auto máš a jazdíš, tak musíš zaplatiť. A musíš zaplatiť v Rakúsku, musíš zaplatiť v Nemecku, všade musíš zaplatiť. A musíš zaplatiť aj u nás. A pán minister tu neni preto, aby ste mu tuná skákali po hlave, len opravuje návrh zákona, ktorý niekto iný predtým zle napísal a štát teraz prichádza o obrovské sumy peňazí. A nemôžete to brať, že to berie od chudákov ľudí. Jasné, všetko v tomto štáte platia chudáci ľudia. Aj vaše platy platia chudáci ľudia. Všetko v tomto štáte platia chudáci ľudia. A sú to zhrbení ľudia a teraz majú o to väčšie problémy cez ten COVID a o to väčšie starosti budú po tejto postcovidovej ére, keď budeme musieť začať štartovať hospodárstvo a ekonomiku. Takže tie byty bude veľmi dôležité naštartovať a stavať, aby sme pustili nejaké obrovské zdroje do nejakých veľkých infraštruktúrnych podnikov alebo stavieb, ktoré nám môžu naštartovať tú ekonomiku. Takže ja sa ešte raz ospravedlňujem za túto vsuvku, lebo nemala nič spoločné s tým, čo sa prejednávalo, ale vznikla tu táto polemika, napadli ste môjho ministra, ktorý za to nemôže, že tu sedí, ale musí to vykonať, má to u seba v rezorte, tak som sa ho potreboval zastať a potreboval som reagovať aj na pána predsedu Pellegriniho. Takže, Peter, prepáč, že to bolo také trošku osobné, ale musel som si to, lebo si si to vypýtal. Viem, že teraz to dostanem vo faktických, ale idem sa na vás pripraviť, páni! Tak ďakujem pekne za pozornosť. (Potlesk.)